ᱤᱢᱳᱭᱱᱩ

ᱤᱢᱳᱭᱱᱩ ᱟᱨᱵᱟᱝ ᱮᱢᱳᱭᱱᱩ (ᱢᱮᱭᱛᱮᱭ: ꯏꯃꯣꯏꯅꯨ) ᱫᱚ ᱥᱮᱫᱟᱭ ᱠᱟᱝᱞᱮᱭᱯᱟᱠ ᱨᱮᱱᱟᱜ ᱢᱮᱭᱛᱮᱭ ᱢᱟᱭᱛᱷᱚᱞᱚᱡᱤ (mythology) ᱟᱨ ᱫᱷᱚᱨᱚᱢ ᱞᱮᱠᱟᱛᱮ ᱚᱲᱟᱜ ᱥᱟᱢᱟᱱ, ᱪᱩᱞᱦᱟᱹ, ᱜᱷᱟᱨᱚᱸᱡᱽ, ᱠᱤᱪᱮᱱ, ᱫᱷᱚᱱ, ᱥᱟᱹᱱᱛᱤ ᱟᱨ ᱵᱩᱜᱤ ᱛᱟᱦᱮᱸᱱ ᱨᱤᱱᱤᱡ ᱵᱳᱸᱜᱟ ᱠᱟᱱᱟᱭ᱾ ᱩᱱᱤ ᱫᱚ ᱟᱹᱰᱤ ᱫᱷᱟᱣ ᱜᱮ ᱞᱮᱭᱢᱟᱨᱮᱞ ᱥᱤᱰᱟᱵᱤ ᱥᱟᱶᱛᱮ ᱡᱚᱲᱟᱣ ᱛᱟᱦᱮᱸᱱᱟᱭ᱾ ᱩᱱᱤ ᱫᱚ ᱵᱳᱸᱜᱟ ᱞᱮᱭᱢᱟᱨᱮᱞ ᱥᱤᱫᱟᱵᱤ ᱭᱤᱡ ᱚᱵᱚᱛᱟᱨ (incarnation) ᱛᱮᱦᱚᱸᱭ ᱢᱟᱱᱚᱛᱚᱜᱼᱟ᱾

ᱢᱮᱭᱛᱮᱭ ᱢᱟᱭᱛᱷᱚᱞᱚᱡᱤ ᱨᱮ, ᱤᱢᱳᱭᱱᱩ ᱫᱚ ᱟᱡᱟᱜ ᱵᱷᱚᱲᱚᱠ ᱞᱟᱹᱜᱤᱫ ᱮ ᱵᱟᱰᱟᱭᱚᱜᱼᱟ᱾ ᱥᱟᱫᱷᱟᱨᱚᱱ ᱞᱮᱠᱟᱛᱮ, ᱩᱱᱤ ᱫᱚ "ᱵᱩᱰᱤ ᱮᱨᱟ" ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱡᱮᱢᱚᱱ ᱢᱮᱭᱛᱮᱭ ᱯᱟᱹᱨᱥᱤ ᱛᱮ ᱟᱡᱟᱜ ᱧᱩᱛᱩᱢ ᱨᱮᱱᱟᱜ ᱢᱮᱱᱮᱛ ᱦᱩᱭᱩᱜ ᱠᱟᱱᱟ "ᱫᱟᱹᱭ ᱵᱩᱰᱷᱤ (great grandmother)" ᱾

ᱮᱴᱟᱜ ᱵᱳᱸᱜᱟ "ᱯᱟᱱᱛᱷᱚᱭᱵᱤ" ᱟᱨ ᱯᱷᱚᱣᱟᱭᱵᱤ ᱞᱮᱠᱟᱜᱮ ᱤᱢᱳᱭᱱᱩ ᱣᱟᱜ ᱜᱩᱱ ᱫᱚ ᱠᱩᱲᱤ ᱠᱚᱣᱟᱜ ᱮᱫᱽᱨᱮ, ᱥᱟᱦᱟᱥ, ᱯᱷᱩᱨᱜᱟᱹᱞ, ᱫᱷᱟᱨᱢᱤᱠᱛᱟ ᱟᱨ ᱥᱟᱶᱛᱟ ᱢᱟᱱᱚᱛ ᱨᱮᱱᱟᱜ ᱪᱩᱨᱤᱛ ᱠᱚᱭ ᱚᱨᱥᱚᱝᱟ ᱾

ᱧᱩᱛᱩᱢ
"ᱤᱢᱳᱭᱱᱩ ᱚᱦᱟᱝᱵᱤ" ("ꯏꯃꯣꯢꯅꯨ ꯑꯍꯣꯡꯕꯤ") ᱧᱩᱛᱩᱢ ᱫᱚ ᱟᱹᱲᱟᱹ ᱠᱮ ᱟᱹᱲᱟᱹ ᱦᱟᱹᱴᱤᱧ ᱠᱟᱛᱮ ᱧᱟᱢᱚᱜᱼᱟ᱾ ᱱᱚᱸᱰᱮ, "ᱤ" ("ꯏ") ᱢᱮᱱᱮᱛ ᱢᱟᱹᱱᱢᱤ ᱾ "ᱢᱳᱭ" ("ꯃꯣꯢ" ᱟᱨᱵᱟᱝ "ꯃꯣꯏ") ᱢᱮᱱᱮᱛ ᱡᱚᱜᱟᱣ ᱡᱚᱛᱚᱱ᱾ "ᱱᱩ" ("ꯅꯨ") ᱢᱮᱱᱮᱛ ᱫᱚ ᱠᱩᱲᱤ ᱵᱳᱸᱜᱟ᱾ ᱚᱱᱠᱟᱛᱮ, "ᱤᱢᱳᱭᱱᱩ" ᱢᱮᱱᱮᱛ ᱠᱩᱲᱤ ᱵᱳᱸᱜᱟ ᱡᱟᱦᱟᱸᱭ ᱢᱟᱹᱱᱢᱤ ᱠᱚᱭ ᱡᱚᱜᱟᱣ ᱡᱚᱛᱚᱱ ᱠᱚᱣᱟ ᱾ "ᱚᱦᱟᱝᱵᱤ" ᱢᱮᱱᱮᱛ ᱚᱲᱟᱜ ᱥᱟᱢᱟᱱ ᱥᱚᱢᱯᱩᱛᱤ ᱯᱮᱨᱮᱡ ᱮᱢᱚᱜᱤᱡ ᱾ 

ᱩᱯᱨᱩᱢ
ᱯᱟᱨᱟᱵᱽ
ᱤᱢᱳᱭᱱᱩ ᱤᱨᱟᱛᱯᱟ (ᱮᱢᱳᱭᱱᱩ ᱮᱨᱟᱛᱯᱟ) ᱫᱚ ᱠᱩᱲᱤ ᱵᱳᱸᱜᱟ ᱤᱢᱳᱭᱱᱩ (ᱮᱢᱳᱭᱱᱩ) ᱢᱟᱱᱟᱣᱮ ᱞᱟᱹᱜᱤᱫ ᱯᱟᱨᱟᱵᱽ ᱠᱟᱱᱟ᱾ ᱱᱚᱶᱟ ᱫᱚ ᱡᱟᱣ ᱥᱮᱨᱢᱟ ᱜᱮ ᱣᱟᱠᱪᱤᱝ ᱪᱟᱸᱫᱚ (ᱰᱤᱥᱮᱢᱵᱚᱨ- ᱡᱟᱱᱩᱣᱟᱨᱤ ᱛᱟᱞᱟ ᱢᱟᱞᱟ ᱨᱮ) ᱨᱮᱱᱟᱜ ᱑᱒ ᱟᱱᱟᱜ ᱢᱟᱹᱦᱤᱛ ᱨᱮ ᱠᱚ ᱢᱟᱱᱟᱣᱜ ᱠᱟᱱᱟ᱾  ᱱᱚᱶᱟ ᱵᱳᱸᱜᱟ ᱵᱳᱨᱳ ᱟᱨ ᱚᱦᱬᱮ ᱫᱚ ᱡᱚᱛᱚ ᱚᱲᱟᱜ ᱥᱟᱢᱟᱱ ᱵᱷᱤᱛᱤᱨ ᱨᱮ ᱠᱚ ᱛᱚᱨᱟᱣ ᱮᱫᱼᱟ᱾ ᱱᱤᱛᱚᱜ ᱫᱚ ᱤᱢᱳᱭᱱᱩ ᱤᱨᱟᱛᱯᱟ ᱯᱟᱨᱟᱵᱽ ᱢᱟᱨᱟᱝ ᱚᱠᱚᱡ ᱛᱮ ᱥᱟᱝᱜᱮ ᱦᱚᱲ ᱡᱟᱣᱨᱟ ᱠᱟᱛᱮ ᱦᱚᱸ ᱠᱚ ᱢᱟᱱᱟᱣᱮᱫ ᱜᱮᱭᱟ᱾ 

ᱱᱚᱶᱟ ᱯᱟᱨᱟᱵᱽ ᱨᱮ ᱤᱢᱳᱭᱱᱩ ᱵᱳᱸᱜᱟ ᱡᱚ, ᱩᱛᱩ ᱡᱤᱱᱤᱥ ᱟᱨ ᱦᱟᱹᱠᱩ ᱛᱮ ᱠᱚ ᱯᱮᱨᱮᱡ ᱩᱢᱟᱹᱬᱮᱭᱟ ᱾

ᱥᱟᱹᱠᱷᱭᱟᱹᱛ